google/wiki40b huggingface dataset:
Dan Haggerty

Bakgrunn

Dan Haggertys fødested oppgis i noen kilder som Los Angeles men som Pound i Wisconsin av andre. Foreldrene gikk fra hverandre da han var tre år gammel Haggerty vokste opp i en familie som eide og drev en liten villdyrattraksjon. Der hjalp han til med å stelle og trene ville dyr, som en svartbjørn som kunne opptre. Etter Hign School bestemte han seg for å prøve å bli skuespiller.

Skuespiller

I filmen kom hans bakgrunn som dyretemmer til nytte. Han arbeidet også i periode som stuntmann. Han skal han ha hatt en leopard, panter og en tiger på ranchen hjemme i Malibu, hvor han praktiserte som dyretrener.
Han re  mest kjent fra rollen som Grizzly Adams i filmen The Life and Times of Grizzly Adams (1974) og TV-serien med samme navn (1977-78). Han gjentok rollen i filmen Legend of the Wild (1981) og i to TV-filmer: Once Upon a Starry Night (1978) og The Capture of Grizzly Adams (1982). Han hadde en lignende rolle i de to filmene Grizzly Mountain (1997) og Escape to Grizzly Mountain (2000).
Han ble tildelt en People's Choice Award i 1978 for TV-serien om Grizzly Adams og fikk en stjerne på Walk of Fame i 1994.
Haggerty har totalt hatt 62 roller på film og TV (1953 til 2016). De fleste av dem er mindre biroller og gjesteopptredener.
Haggerty ble enkemann i 2008 etter å ha mistet kona i en motorsykkelulykke. Han ble selv hardt skadet i en motorsykkelulykke på starten av 1990-tallet.  Paret hadde tre døtre. Haggerty hadde i tillegg to barn fra et tidligere ekteskap.
Han døde av kreft i ryggen som han fikk påvist sommeren 2015.
Gammeldans

«Byslåtter» og «bydans»

Felespillere på 1800-tallet kunne kalle runddansmusikk for «byslåtter», og flere av dem spilte en og annen byslått innimellom de andre slåttene. Så ble det mulighet for å få svingt seg i en «bydans» for dem som hadde lært seg litt. Byslått-tradisjonen ble til dels utviklet på den eldre bygdedansens premisser både med tanke på innhold, form, bruk og funksjon.

Dans til durspill

Utpå 1800-tallet kom munnspillet, enraderen og toraderen til Norge. Særlig ble toraderen populær som dansespillinstrument. Den gav fra seg relativt mye låt, og den eldre bygdedansen hadde fått konkurranse.

Trekkspillet gjør sitt inntog

Så kom trekkspillet eller accordeonet som det også blir kalt i mer klassiske sammenhenger. Trekkspillet hadde en haug med toner, standardbass og melodibass.
Triola da gamba og jeg

Triola da gamba og jeg er en norsk musikkserie for barn på i alt tolv program som ble sendt på NRK Fjernsynet i 1970 og 1973. Her skulle barna lære om noter og musikkinstrumenter, lage sine egne instrumenter og spille sammen med Triola og Kine, og høre musikalske eventyr, illustrert av barn fra Elisabeth Gordings barneteater. Programmet ble ledet av Kine Sørensen (senere Bendixen) og marionettedukken Triola (laget av Karel Hlavaty og ført av Birgit Strøm).
Triola er en meget munnrapp sparringpartner til den menneskelige programlederen, som forsøker å undervise Triola – og de unge seerne. Serien representerte noe nytt da den kom. Den er sendt i reprise flere ganger. Senere kom programmene med sjonkel Rolf og Titten Tei, som var bygget over samme lest. Men Triola var altså først ute. 
Det musikalske opplegget var ved Vibeke Sæther, Åslaug Berre og Kine Sørensen, mens Idé, manuskript og regi var ved Ann-Cathrin Ramberg.
Programmene ble sendt i reprise i 1976 og 1979.
Samdrup Jongkhar

Samdrup Jongkhar er et av de 20 dzongkhag (fylkene) i Bhutan. Fylket ligger i det subtropiske lavlandet i sørøst (200 til 3500 moh), og fylkeshovedstaden med samme navn regnes som regionalt handelssenter også for de fire omkringliggende fylkene Zhemgang, Mongar, Pemagatshel og Trashigang.
Brunhyene

Beskrivelse

Brunhyene er middels stor til hyene å være. Vekten ligger normalt omkring 37–47 kg (42 kg i snitt) og skulderhøyden er cirka 71–87 cm. Kroppen er typisk hyene, med en svært kraftig forkropp og lange frambein. Brunhyene har spisse store stående ører. Pelsen er lang og grov (tjafset) og mørk brun til nærmest sort i fargen. Den dekker hele kroppen, unntatt hodet og nakken, som er gråfarget om forholdvis kort. Også pelsen på beina er kort, men mer gråbrun i fargen. 
Det er liten forskjell mellom kjønnene, men hannene er såvidt større.

Atferd

Brunhyener lever i små grupper bestående av et alfapar og deres valper, samt gjerne noen få andre yngre hunner og hanner. De forsvarer hiområdet i flokk, men de jakter alene. Brunhyener er nattaktive rovpattedyr. De deler større bytte seg i mellom og både hunnene og hannene deltar i fellesskap om oppdragelsen av valpene, som fødes i jordhuler som ofte er overtatt etter eller stjålet av jordsvin. Brunhyener lever i et hierarkisk samfunn innenfor hvert kjønn. Alfahunnen er like ranghøy som alfahannen.
Paringstiden er vanligvis i perioden mai-august, og tispene føder som regel i perioden august-november, etter en drektighetstid på omkring 97 dager. Valpekullet består vanligvis av 1–5 valper, som ved fødselen alt har de samme farger som de voksne. Etter cirka tre måneder forlater valpene hiet, og de avvennes etter cirka 14 måneder. Brunhyener regnes som fullt voksne etter cirka tre år.
I motsetning til flekkhyener, er brunhyener for det meste å regne som åtseletere. De eter nærmest alt de kommer over, herunder også frukt og sopp (på grunn av vannreservene de innehar). De jakter imidlertid også selv, men mest på små pattedyr og reptiler.

Habitat

Brunhyener trives i krattskog, skogbevokst savanne, grassland og i semi-ørken (Nowak 1999). I kystnære strøk er de ofte å se langs strendene, der de leter etter åtsler eller selunger.

Utbredelse

Arten finnes i: Angola, Botswana, Namibia, Sør-Afrika og Zimbabwe.
Abdurrahman Wahid

Bakgrunn

Abdurrahman Wahids bestefar var omkring 1900 en kjent muslimsk leder. Faren var i 1945 religionsminister i den første regjeringen til Achmed Sukarno. Abdurrahman Wahid studerte islamsk rett, arabistikk og litteratur i Kairo og Bagdad. I 1971 vendte han tilbake til Indonesia.

Politikk

I Indonesia engasjerte han seg i organisasjonen Nahdlatul Ulama (NU), en islamsk organisasjon med over 30 millioner medlemmer, stiftet av Abdurrahman Wahids bestefar. Han ble leder i NU i 1984. I april 1991 grunnla han partiet Demokratiforum, i opposisjon til president Suharto. I juli 1998 grunnla han Partiet for nasjonal vekkelse (PKB), som ble det tredje største partiet under parlamentsvalget i 1999.
20. oktober 1999 ble han overraskende valgt til ny president av folkeforsamlingen. Han fikk 371 stemmer, mens vinneren av parlamentsvalget, Megawati Sukarnoputri, bare fikk 313 stemmer. Dermed ble han Indonesias første fritt valgte president.
23. juli 2001 ble Abdurrahman Wahid avsatt av folkeforsamlingen, på grunn av inkompetanse og innblanding i en finansskandale. Hans etterfølger ble Megawati Sukarnoputri, datter av Indonesias første president, Achmed Sukarno.
Léonard de Hodémont

Liv og virke

Léonard de Hodémont fikk musikkutdanning ved hjembyens Cathédrale Notre-Dame-et-Saint-Lambert og fra 1595 ved universitetet i Leuven. I 1612 ble han kannik ved Lambertuskatedralen, fra 26. oktober 1616 korleder (Maître de chant), en post han hadde til 25. februar 1633.
Hodémont skrev hovedsakelig kirkemusikk, men også en del verdslig musikk. Stilen hans viser av han var åpen for den nye barokke musikkstilen som var i sin emning i Italia. Hodémont fikk en pregende innflytelse på Fyrstbispedømmet Lièges musikk tidlig på 1600-tallet, spesielt på yngre komponister i miljøet rundt katedralen, som Lambert Pietkin og Henri Dumont, som senere ble kapellmester hos kong Ludvig XIV av Frankrike.
Samfunnsviterne

Samfunnsviterne er et fagforening som organiserer samfunnsvitere og humanister som enten har en høyere samfunnsvitenskapelig eller humanisisk utdannelse, eller studerer på bachelor eller masternivå i en samfunnsvitenskapelig eller humanistisk disiplin.
Organisasjonen har sin opprinnelse i Statsviternes Yrkesforening (SY) fra midten av 1970-tallet. SY ble medlem av Akademikernes Fellesorganisasjon i 1980. I 1994 endret foreningen seg fra bare å være en organisasjon for statsvitere, samtidig som en tok navnet Samfunnsviternes fagforening. I 1999 meldte organisasjonen overgang til Akademikerne. I 2007 endret foreningen navn fra Samfunnsviternes fagforening til Samfunnsviterne. Foreningen feiret 20 år i 2014.
Samfunnsviternes landsmøte avholdes hvert tredje år og velger medlemmer til hovedstyret. Hovedstyret består av leder, nestleder, seks medlemmer, en studentobservatør og fem varamedlemmer. Styret er øverste myndighet når landsmøtet ikke er samlet.
Samfunnsviterne hadde ved utgangen av 2017 12 712 medlemmer
Sierra de Guadarrama

Sierra de Guadarrama er en fjellkjede i Spania som går over halve Sistema Central (en fjellkjede på midten av Den iberiske halvøya), beliggende mellom Sierra de Gredos i provinsen Ávila, og Sierra de Ayllón i provinsen Guadalajara. Fjellkjeden strekker seg retning sørvest - nordøst, mot Madrid i sør, og mot provinsen Ávila og Segovia i nord. Hele fjellkjeden måler om lag 80 km i lengde, og den høyeste toppen, Peñalara, når opp til 2 430 moh.
Veksten domineres av store pinjeskoger (pino silvestre) og i de lavere delene eikskoger. På fjelltoppene er det buskvegetasjon.
Fjellkjedens nærhet til Madrid gjør at området er godt besøkt. Området krysses av flere fjellpass og flere jernbanelinjer. Infrastrukturen for turismen er vel utbygget og de ulike fjellsporter kan påvirke naturområdet negativt. Her ligger blant annet skistedene Navacerrada, Cotos og Valdeski.
Karelsk bjørnehund

Opprinnelse og alder

Opphavet til karelsk bjørnehund er usikkert, men den regnes som en nær slektning av russisk-europeisk laika. Trolig er den også i slekt med jämthund. Den oppsto trolig på Karelen under 1800-tallet, det området som ligger på begge sider av den finsk-russiske grensen nord for St. Petersburg. Noen hevder at den har blodslinjer fra såkalte utchakhunder, en type russiske gårdshunder. 
Man regner med at rasen ble renavlet fra begynnelsen av 1900-tallet og fram mot slutten av av 1930-åra. Den har altså fått sin endelig utforming i relativt moderne tid. På 1960-tallet var rasen på sterk retur, men den har tatt seg noe opp igjen siden da. Rasen er imidlertid ikke særlig populær utenfor Karelen, Sverige og Norge.
Rasen ble opprinnelig brukt til jakt på elg, senere også til jakt på bjørn og annet storvilt. FCi anerkjente rasen i 1946.

Utseende, anatomi og fysikk

Karelsk bjørnehund er kompakt bygget og noe lenger enn høy. Kroppen er fast og muskuløs. Bystkassen rommelig og dyp, og ryggen smidig og rett. Kraftfull hals. Kileformet hode med bred skalle og tydelig markert stopp. Kraftig og dypt snuteparti med tynne tørre lepper. Spisse, mellomstore stående ører som er noe avrundet. halen er middels lang og høy ansatt. Den bæres ringlet over ryggen. Muskuløs kraftig benstamme, som ender i kompakte litt avrunda labber med pelskledde sider.
Pelsen er rett og stiv. Noe lenger rundt halsen, på ryggen og langs baksiden av lårene og undersiden av halen. Underullen er myk og tett. Fargen er sort med matt kastanjebrun skiftning, som forårsakes av underullen. Hvite flekker eller tegninger på hodet, halsen, brystet, buken og beina.
Hannene blir gjerne ca. 54–60 cm  i skulderhøyde og veier normalt omkring 25–28 kg. Tispene blir gjerne ca. 49–55 cm i skulderhøyde og veier normalt omkring 22–25 kg.

Bruksområde

Karelsk bjørnehund er en utmerket brukshund, og da spesielt som jakthund på storvilt. Den har en meget godt utviklet luktesans som den bruker aktiv og energisk når den jakter. Den har også gode egenskaper som vakthund.

Lynne og væremåte

Karelsk bjørnehund utmerker seg ikke særlig som familiehund, selv om den er både lojal og rolig. Den er svært selvstendig, modig og ivrig, men heller sær, nærmest asosial i sin atferd. Den kan være aggressiv og må aldri oppmuntres in den retning, selv om den er en god vakthund. Den egner seg dårlig som trekkhund og gårdshund. Rasen trenger en meget tydelig og udiskuterbar leder, og tidlig og streng, men ikke hard dressur. Den må også få rikelig med mosjon og bør ikke stenges inne, men heller få gå i en romslig hundegård utendørs.

Annet

Pelsen trenger daglig vedlikehold.
Anisonychini

Levevis

Larvene lever i jorda av røtter, utviklingen kan gjerne ta 2-3 år. De voksne billene besøker gjerne blomster, men aktivitetsperioden er kort.

Utbredelse

Gruppen er utbredt i Afrika.
Meisebolle

Hjemmelaget meisebolle

Meisebolle kan lages selv ved å bruke matfett uten salt, for eksempel Delfiafett. En kan også gjenbruke fett fra smultringkok eller frityrgryte, sålenge fettet ikke er krydret. I fettet har man for eksempel ubehandlede nøtter, lettkokt havregryn, brødsmuler og musli. I tillegg har man frø som for eksempel solsikkekjerner og sesamfrø samt tørket frukt og kokosmasse. Det er viktig at alle ingredienser usaltet og uten krydder.
NM i bryting 2002

NM i bryting 2002 ble arrangert i Kristiansund 16. mars. Arrangør var IL Braatt. Kongepokalene ble vunnet av Fritz Aanes og Gudrun Anette Høie.
Everybody's Girl

Bevaringsstatus

Filmen regnes for å være tapt.
Tatsuma Yoshida

Karriere

Tatsuma Yoshida startet sin profesjonelle karriere i Kashiwa Reysol i 1993. Han har også spilt for Kyoto Purple Sanga og Montedio Yamagata.
Motor Company of Botswana

The Motor Company of Botswana (Pty.) Ltd. var et samarbeid mellom Hyundai Motor Company og deres lokale forhandlerselkap Hyundai Motor Distributors. Selskapet ble dannet i 1992 med hovedkvarter i Gaborone, Botswana. I februar 1993 begynte de å sette sammen CKD-kit.
VM i sjakk 2005

Resultater

N  Navn                  Land ELO   1    2    3    4    5    6    7    8   Totalt
 1  Veselin Topalov       BUL 2788  – -  ½ ½  1 ½  1 ½  1 ½  1 ½  1 ½  1 ½  10,0
 2  Viswanathan Anand     IND 2788  ½ ½  – -  ½ ½  0 ½  ½ 1  0 1  1 ½  1 1   8,5
 3  Pjotr Svidler         RUS 2738  0 ½  ½ ½  – -  1 1  1 ½  ½ ½  ½ ½  1 ½   8,5
 4  Aleksandr Morozevitsj RUS 2707  0 ½  1 ½  0 0  – -  ½ 1  ½ 1  ½ ½  ½ ½   7,0
 5  Péter Lékó            HUN 2763  0 ½  ½ 0  0 ½  ½ 0  – -  ½ 1  1 ½  1 ½   6,5
 6  Rustam Kasimdzjanov   UZB 2670  0 ½  1 0  ½ ½  ½ 0  ½ 0  – -  ½ ½  0 1   5,5
 7  Michael Adams         ENG 2719  0 ½  0 ½  ½ ½  ½ ½  0 ½  ½ ½  – -  ½ ½   5,5
 8  Judit Polgár          HUN 2735  0 ½  0 0  0 ½  ½ ½  0 ½  1 0  ½ ½  – -   4,5
Ved lik poengsum avgjorde innbyrdes resultater plasseringene, deretter antall partiseire.
Topalov scoret hele 6,5 av 7 poeng i første halvdel av turneringen, og spilte deretter sju remiser i andre halvdel. Dermed var Topalov FIDEs verdensmester.
Før turneringen erklærte FIDE at de ville anse vinneren av turneringen som verdensmester. Det faktum at den "klassiske" verdensmesteren, Vladimir Kramnik, ikke deltok, innebar imidlertid at det fremdeles var to spillere som gjorde krav på VM-tittelen, FIDE-mesteren Topalov og den «klassiske» mesteren Kramnik. Selv om Topalov først avslo Kramniks tilbud om en tittelmatch for å gjenforene titlene, møttes de i en tittelkamp i 2006, som Kramnik gikk seirende ut av.
Superveniens

Superveniens er et begrep innen metafysikk og sinnets filosofi som omhandler avhengig variable egenskaper. Et sett av egenskaper A supervenerer på et sett av egenskaper B hvis og bare hvis to objekter x og y i B også har de samme egenskapene i A.
Bakkanal

Bakkanal var en overdådig feiring i Italia, under romerriket til ære for den romerske vinguden Bacchus. Festlighetene var lagt til midten av mars måned, ved vårjevndøgn, når fjorårets druer var blitt til drikkeklar vin. 
Romerne overtok (overtatt via Etruria) dette kulturinnslaget fra grekerne, der vinguden var Dionysos, og festivalene ble kalt Dionysia.
Feiringen var opprinnelig reservert kvinner og fungerte som et religiøst mysterium i en hellig lund. Kulten spredte seg imidlertid raskt ifølge historikeren Livius, og utartet til både fyll, drap og annet, som førte til at det romerske senatet innførte forbud mot alle andre enn godkjente bakkanaler i 186 f. Kr. Tross harde straffer (Livius hevder der var flere henrettelser enn fengselsstraffer), overlevde feiringen ennå noen år i Sør-Italia.
Ordet brukes i dag om fyllefester med noenlunde stilig start og orgiastisk avslutning, mens det mystiske innholdet er glemt. Litterært er det sjelden brukt, men Charles Dickens skriver i en av sine bøker at «juristene ikke sto tilbake for noen når det gjaldt bakkanalske evner og kapasitet» (Fritt sitert fra To byer.) I Donna Tartts bok Den hemmelige historien forsøker en gruppe studenter å gjenskape en bakkanal i moderne tid, noe som får tragiske konsekvenser.
Planskilt kryss

Planskilte kryss eller flerplankryss, tidligere ofte kalt planfrie kryss, er veikryss der trafikkstrømmene krysser hverandre uhindret.
Verdens første planskilte kryss, Bill Keene Memorial Interchange, ble bygget i Los Angeles i California i 1949. Krysset er bygget der Arroyo Seco Parkway krysser Highway 101.
Ransom (1996)

Handling

Tom Mullen (Mel Gibson) har bygget seg opp til å bli en styrtrik flyselskap-mogul som lever et godt liv med sin kone Kate (Rene Russo) og sønnen Sean. Hele sitt liv har han tatt risikoer og aldri latt seg knekke. Han og kona opplever sitt livs verste mareritt da hans sønn blir kidnappet. Hjernen bak kidnappingen er den korrupte politietterforskeren Jimmy Shaker (Gary Sinise) som advarer dem mot å kontakte politiet. Tom og Kate bestemmer seg allikevel for å kontakte FBI, og straks kommer et team med FBI-agenter som skal forsøke å få sønnen helskinnet tilbake. For å få ham tilbake går han og hans kone med på å betale to millioner dollar i løsepenger til kidnapperne. Noe går imidlertid galt, og kidnappernes tålmodighet tar slutt. I desperasjon tar Tom saken i egne hender og setter i gang en dristig plan som skal forhindre kidnapperne å sette alle premissene. Men med dette setter han både sitt ekteskap og sin sønns liv i fare. 
Etterhvert som historien utspiller seg blir seerne også godt kjent med kidnapperne, og interne stridigheter og problemer oppstår når situasjonen stadig blir mer og mer marginal.

Publikum og anmelderne

Ransom ble en stor publikumssuksess og spilte inn over $136 på amerikanske kinoer alene og over $309 på verdensbasis. Den ble den femte mest innbringende filmen i USA i 1996. 
Filmen ble relativt godt mottatt av de amerikanske anmelderne og har oppnådd 70% på Rotten Tomatoes (februar 2006). Den kjente amerikanske filmkritikeren Roger Ebert gav den god omtale, men mener også at sluttfasen av filmen hadde et større potensial enn de utnyttet.

Priser og nominasjoner

Filmen ble i 1997 tildelt både en ASCAP Award og en Blockbuster Entertainment Award. Den ble samme år nominert til en Golden Globe i kategorien beste mannlige hovedrolle (Mel Gibson). 
Den ble i tillegg nominert til en Saturn Award, Image Award og en Young Artist Award.

I Norge

Ransom fikk relativ god mottakelse av de norske anmelderne. Dagbladets anmelder gav den terningkast fire og skrev følgende kommentar: «I Ransom er det store actionthrillerapparatet mobilisert. Av det blir det amerikansk spenning, brutalitet og sentimentalitet i kraftige doser». VGs anmelder gav den terningkast tre og skrev følgende kommentar: «Påkostet amerikansk krim gir gjerne valuta for pengene. Så også denne – som i tillegg har en solid dose nerveslitende menneskedrama i seg». De mente også at filmen inneholdt to alvorlige feil – «unødvendig sadistisk behandling av historiens egentlige offer, en 10-årig kidnappet gutt. Samt ram humørløshet gjennom hele filmen». Aftenpostens anmelder beskrev den som et intenst drama med høy spenningspuls. Filmsiden Cinerama gav den terningkast fem og skrev følgende: «Dette er langt fra en kjedelig film. Det hele utspilles på et høyt psykologisk plan som er meget nøye gjennomtenkt, og dette skaper utrolig høy spenning igjennom hele filmen. Gary Sinise (biroller i The Stand, Forest Gump) spiller den psykopatiske politimannen Jimmy Shaker, som alene står for den grusomme stemningen i filmen». 
Ransom hadde premiere på juleaften i Norge og ble den mest sette «julefilmen» med 90 000 besøkende.
Grå knoppvikler

Utseende

Grå knoppvikler er farget slik at den ligner en klump med avføring fra en fugl når den hviler seg.
Den er en middelsstor vikler, vingespennet er mellom 15-21 millimeter. Forvingen er gråbrun, nær roten er det en firkantet, svart flekk, like utenfor denne et mer eller mindre tydelig, lysgrått tverrbånd. Ved vingespissen er det et bredt, snøhvitt tverrbånd som når sommerfuglen hviler ligner på den hvite urinsyren i fugleekskrementer. Bakvingen er tynt skjellkledt, lyst gråbrun med brune årer.

Levevis

Larven lever som plantespiser på trær, blant annet eple (Malus), hagtornslekta (Crataegus) og slåpetorn (Prunus spinosa). Den spinner sammen blader og blomster og lever inne i dette spinnet. Selv om den angriper frukttrær, blir denne arten sjelden så tallrik at den er et stort problem.
Flygetiden er i skumringen fra juni til august. De tiltrekkes lett av lyskilder, som utelamper.

Utbredelse

Arten er utbredt i nesten hele Europa, dessuten i det nordlige Asia og Nord-Amerika. Den er vanlig i det sørlige Norge, nord til Trondheimsfjorden.
Tomarus villosus

Utseende

En middelsstor, oval, mørkt rødbrun, halvblank hornbille. Oversiden er tett og kraftig punktert, på dekkvingene danner punktene uregelmessige rader. Begge kjønn har en liten grop foran på pronotum med en ganske liten knøl i forkant, disse er litt mer utpregede hos hannen, som ellers kan kjennes på en litt smalere kroppsform enn hunnen. Clypeus ("overleppen") har to små tenner. Beina er ganske korte og kraftige.

Levevis

Larvene lever i jorda, for det meste av råtnende plantemateriale, men de kan også ete røttene på ulike planter.

Utbredelse

Arten er utbredt i Peru, Uruguay, Argentina og Chile.
Armin van Buuren

Biografi

Armin vokste opp med musikalske foreldre og ble tidlig inspirert og fascinert av musikk. I tillegg til sin kjærlighet for musikk fattet han senere interesse for teknologi og datamaskiner. Da han var 14 år kjøpte han sin første sampler, tok sin fars synth og begynte å lage musikk.
Da han syklet til skolen hørte han ofte på musikk av Jean Michel Jarre og Ben Liebrand. Han hadde stor respekt for Ben Liebrand og sendte han en demo som ble mottatt med stor entusiasme. Liebrand lærte van Buuren en stor del om mixing og produksjon av musikk det følgende året.
Van Buuren fikk stor interesse i mixing og begynte å jobbe som DJ på en lokal klubb som het Nexus. Da han sluttet på videregående skole i 1995 begynte han å studere juss på universitetet. Han flyttet sitt studioutstyr fra soverommet til et ekte studio. Noen av de første låtene han produserte i sin nye studio var hits som «Touch Me» og «Communication». Han likte ikke å være bundet til en spesiell stil musikk så de neste låtene hadde en variert stil. Han beskriver sin musikk som oppløftende, melodirik og energisk.
Han har i nyere tid fullført utdannelsen og er pr dags dato en fullverdig advokat i Nederland. Den 17. september 2009 giftet han seg med Erika van Thiel etter et forhold på over 10 år.

Radio

Han har et ukentlig verdensomspennende radioprogram kalt «A State of Trance». Her presenterer han egne og andres nye låter i en mix på en til to timer. Showet rundet sin 300ende episode i mai 2007 og er fortsatt i gang. Den ukentlige begivenheten er anerkjent i miljøet som en trendsettende smakebit på framtidige hiter og talenter. Programmet har hatt de fleste betydningsfulle DJ-er innen sjangeren som gjester, og flere uttaler at de selv hører på og beundrer programmet. ASOT sendes live i over 32 land, noe som gjør det til et av verdens største radioprogram for musikk.

Anerkjennelse

I oktober 2002 ble van Buuren stemt til femteplass i DJ Magazines Top 100 DJs. Året etter ble han nummer tre og holdt den plassen i tre år på rad. I 2006 gikk han for første gang forbi Tiësto og ble nummer to, bare slått av Paul van Dyk. I 2007, 2008, 2009, 2010 og 2012 ble van Buuren rangert som nummer en på listen.
I 2005, 2006, 2007 ,2008 og 2010 framførte han «Armin Only»-show der han spilte i over 9 timer for over elleve tusen publikummere. Blant flere gjesteartister på både sang og instrument, var hans bror, Eller van Buuren.